b"\n_START_ARTICLE_\nTulburare de personalitate obsesiv-compulsiv\xc4\x83\n_START_PARAGRAPH_\nTulburarea de personalitate obsesiv-compulsiv\xc4\x83 (TPOC) este o tulburare de personalitate ce se caracterizeaz\xc4\x83 printr-un model general sau preocupare excesiv\xc4\x83 pentru ordine, perfec\xc8\x9bionism, aten\xc8\x9bie la detalii, control interpersonal \xc8\x99i mental \xc8\x99i nevoie de control asupra mediului propriu, ceea ce interfereaz\xc4\x83 cu flexibilitatea personal\xc4\x83, deschiderea spre experine\xc8\x9be \xc8\x99i eficien\xc8\x9ba, precum \xc8\x99i interferen\xc8\x9b\xc4\x83 \xc3\xaen rela\xc8\x9bii. _NEWLINE_Dependen\xc8\x9ba de munc\xc4\x83 \xc8\x99i avari\xc8\x9bia sunt adesea observate la cei cu aceast\xc4\x83 tulburare de personalitate. Persoanele afectate de aceast\xc4\x83 tulburare pot g\xc4\x83si dificil s\xc4\x83 se relaxeze, mereu sim\xc8\x9bind c\xc4\x83 timpul zboar\xc4\x83 \xc3\xaen privin\xc8\x9ba activit\xc4\x83\xc8\x9bilor lor \xc8\x99i c\xc4\x83 este nevoie de mai mult efort pentru ob\xc8\x9binerea scopurilor lor. \xc3\x8e\xc8\x99i pot planifica activit\xc4\x83\xc8\x9bile la minut\xe2\x80\x94o manifestare a tendin\xc8\x9bei compulsive de a p\xc4\x83stra controlul asupra mediului \xc8\x99i de displacere a evenimentelor neprev\xc4\x83zute ca elemente din afara controlului lor._NEWLINE_Se crede c\xc4\x83 cauzele TPOC implic\xc4\x83 o combina\xc8\x9bie de factori genetici \xc8\x99i de mediu. Este o tulburare diferit\xc4\x83 de tulburarea obsesiv-compulsiv\xc4\x83 (TOC), iar rela\xc8\x9bia dintre cele dou\xc4\x83 este discutabil\xc4\x83. Unele (dar nu toate) studiile au g\xc4\x83sit rate \xc3\xaenalte de comorbiditate \xc3\xaentre cele dou\xc4\x83 tulbur\xc4\x83ri \xc8\x99i c\xc4\x83 ambele pot \xc3\xaemp\xc4\x83r\xc8\x9bi asem\xc4\x83n\xc4\x83ri exterioare \xe2\x80\x93 comportamente rigide \xc8\x99i similare ritualurilor, de exemplu. Adunarea \xc8\x99i p\xc4\x83strarea, ordinea \xc8\x99i nevoia de simetrie \xc8\x99i organizare sunt adesea observate la oameni cu ambele tulbur\xc4\x83ri. Atitudinile legate de aceste tulbur\xc4\x83ri difer\xc4\x83 \xc3\xaentre oamenii afecta\xc8\x9bi de oricare dintre tulbur\xc4\x83ri: pentru oamenii cu TOC, aceste comportamente sunt nedorite \xc8\x99i v\xc4\x83zute drept nes\xc4\x83n\xc4\x83toase, fiind produsul unor g\xc3\xa2nduri involuntare \xc8\x99i produc\xc4\x83toare de anxietate, pe c\xc3\xa2nd pentru oamenii cu TPOC ele sunt egosintonice (adic\xc4\x83, sunt percepute de subiect ca ra\xc8\x9bionale \xc8\x99i dezirabile), fiind consecin\xc8\x9b\xc4\x83 a, de exemplu, unei puternice aderen\xc8\x9be la rutine, o \xc3\xaencina\xc8\x9bie natural\xc4\x83 spre pruden\xc8\x9b\xc4\x83 sau dorin\xc8\x9ba de a ob\xc8\x9bine perfec\xc8\x9biunea. _NEWLINE_TPOC se manifest\xc4\x83 la \xc3\xaen jur de 2\xe2\x80\x938% din popula\xc8\x9bia general\xc4\x83 \xc8\x99i la 8\xe2\x80\x939% din pacien\xc8\x9bii externi psihiatrici. Tulburarea se manifest\xc4\x83 mai des la b\xc4\x83rba\xc8\x9bi.\n_START_SECTION_\nSemne \xc8\x99i simptome\n_START_PARAGRAPH_\nPrincpalele simptome observate ale TPOC sunt (1) preocupare legat\xc4\x83 de memorarea evenimentelor trecute, (2) atragerea aten\xc8\x9bei la detalii minore, (3) conformitate excesiv\xc4\x83 \xc3\xaen privin\xc8\x9ba uzan\xc8\x9belor, regulilor \xc8\x99i regulamentelor sociale, (4) compulsie nejustificat\xc4\x83 legat\xc4\x83 de luarea de noti\xc8\x9be sau facerea de liste \xc8\x99i programe \xc8\x99i (5) rigiditate \xc3\xaen privin\xc8\x9ba credin\xc8\x9belor proprii sau (6) manifestarea unui nivel nerezonabil de perfec\xc8\x9bionism care poate eventual interfera cu \xc3\xaendeplinirea unei sarcini aflate la \xc3\xaendem\xc3\xa2n\xc4\x83. _NEWLINE_Simptomele TPOC pot cauza niveluri diferite de suferin\xc8\x9b\xc4\x83 pentru perioade variate de timp (tranzitorie, acut\xc4\x83 sau cronic\xc4\x83) \xc8\x99i pot interfera cu via\xc8\x9ba profesional\xc4\x83, social\xc4\x83 \xc8\x99i romantic\xc4\x83 a bolnavului.\n_START_SECTION_\nObsesii\n_START_PARAGRAPH_\nUnii bolnavi de TOC manifest\xc4\x83 o nevoie obsesiv\xc4\x83 pentru cur\xc4\x83\xc8\x9benie, de obicei combinat\xc4\x83 cu o preocupare obsesiv\xc4\x83 pentru ordine. Aceast\xc4\x83 tendin\xc8\x9b\xc4\x83 obsesiv\xc4\x83 le poate face via\xc8\x9ba mai dificil\xc4\x83. De\xc8\x99i acest tip de comportament obsesiv poate contribui la o senza\xc8\x9bie de \xe2\x80\x9econtrol al anxiet\xc4\x83\xc8\x9bii personale\xe2\x80\x9d, tensiunea poate continua s\xc4\x83 existe. Din contra, subiec\xc8\x9bii cu TPOC pot tinde s\xc4\x83 nu-\xc8\x99i organizeze lucrurile \xc8\x99i pot deveni adun\xc4\x83tori \xc8\x99i p\xc4\x83str\xc4\x83tori compulsivi. Aceasta se datoreaz\xc4\x83 eforturilor lor de cur\xc4\x83\xc8\x9ba \xc3\xaemprejurimile, care pot fi efectiv \xc3\xaempiedicate de cantitatea de dezordine pe care persoana \xc3\xaenc\xc4\x83 pl\xc4\x83nuie\xc8\x99te s\xc4\x83 o organizeze \xc3\xaen viitor. _NEWLINE_\xc3\x8en realitate, subiec\xc8\x9bii cu TPOC pot fi niciodat\xc4\x83 obseda\xc8\x9bi de cur\xc4\x83\xc8\x9benie \xc8\x99i organizare, mai ales c\xc4\x83 devin tot mai ocupa\xc8\x9bi cu volumul lor de munc\xc4\x83 \xc8\x99i a\xc8\x99adar stresul lor se \xc3\xaentoarce treptat spre ceea poate fi descris ca anxietate. Anxietatea este o tulburare cunoscut\xc4\x83 pentru \xc3\xaengrijorare excesiv\xc4\x83 \xc8\x99i nea\xc8\x99teptat\xc4\x83 ce are impact negativ asupra rutinelor \xc8\x99i vie\xc8\x9bii de zi cu zi a individului.\n_START_SECTION_\nRigiditate\n_START_PARAGRAPH_\nPercep\xc8\x9bia ac\xc8\x9biunilor \xc8\x99i convingerilor proprii sau ale altora tind s\xc4\x83 fie polarizate \xc3\xaen \xe2\x80\x9ecorect\xe2\x80\x9d sau \xe2\x80\x9egre\xc8\x99it\xe2\x80\x9d, cu limit\xc4\x83 mic\xc4\x83 sau inexistent\xc4\x83 \xc3\xaentre cele dou\xc4\x83. Pentru oamenii cu aceast\xc4\x83 tulburare, rigiditatea poate \xc3\xaencorda rela\xc8\x9biile interpersonale, cu frustrase ocazional\xc4\x83 care se transform\xc4\x83 \xc3\xaen furie \xc8\x99i chiar grade variate de violen\xc8\x9b\xc4\x83. Aceste fenomen este cunoscut ca dezinhibare.\n_START_SECTION_\nTulburare obsesiv-compulsiv\xc4\x83\n_START_PARAGRAPH_\nTPOC este adesea confundat\xc4\x83 cu tulburarea obsesiv-compulsiv\xc4\x83 (TOC). \xc3\x8en ciuda numelor asem\xc4\x83n\xc4\x83toare, sunt dou\xc4\x83 tulbur\xc4\x83ri diferite\xe2\x80\x94TOC este o tulburare de anxietate, iar TPOC este o tulburare de personalitate. Unii indivizi cu TPOC pot avea TOC \xc8\x99i ambele pot fi g\xc4\x83sie uneori \xc3\xaen aceea\xc8\x99i familie, uneori alt\xc4\x83turi de tulbur\xc4\x83ri de alimenta\xc8\x9bie. \xc3\x8en general, oamenii cu TPOC nu simt nevoia de a \xc3\xaendeplini ac\xc8\x9biuni ritualice\xe2\x80\x94o simptom\xc4\x83 obi\xc8\x99nuit\xc4\x83 a TOC\xe2\x80\x94\xc8\x99i de obicei g\xc4\x83sesc pl\xc4\x83cere \xc3\xaen perfec\xc8\x9bionarea unei trebi, \xc3\xaen timp ce oamenii cu TOC sunt adesea mai nec\xc4\x83ji\xc8\x9bi dup\xc4\x83 ac\xc8\x9biunile lor. _NEWLINE_Unele simptome ale TPOC le au \xc8\x99i cei ce sufer\xc4\x83 de TOC. De exemplu, perfec\xc8\x9bionismul, adunarea \xc8\x99i p\xc4\x83strarea \xc8\x99i preocuparea cu privire la detalii (care sunt trei caracteristici ale TPOC) se \xc3\xaent\xc3\xa2lnesc la oamenii cu TOC \xc8\x99i nu \xc8\x99i la cei care n-au TOC, indic\xc3\xa2nd o rela\xc8\x9bie particular\xc4\x83 \xc3\xaentre cei cu tr\xc4\x83s\xc4\x83turi ale TPOC \xc8\x99i TOC. Inversul este de asemenea adev\xc4\x83rat: unele simptome TOC par a avea asem\xc4\x83n\xc4\x83ri str\xc3\xa2nse cu cele ale TPOC. Acesta este cauzuri pentru simptomele de verificare, ordine \xc8\x99i simetrie. Cei cu TPOC care au \xc8\x99i TOC este mai probabil s\xc4\x83 manifeste obsesii \xc8\x99i compulsii legate de simetrie \xc8\x99i organizare. Simptomele legate de sp\xc4\x83latul pe m\xc3\xa2ini, care sunt printre cele mai obi\xc8\x99nuite simptome ale TOC, nu au cine \xc8\x99tie ce leg\xc4\x83tur\xc4\x83 cu TPOC, din contra. _NEWLINE_Exist\xc4\x83 asem\xc4\x83n\xc4\x83ri semnificative \xc3\xaentre simptomele TOC \xc8\x99i ale TPOC, care pot duce la complica\xc8\x9bii \xc3\xaen a le distinge la nivel clinic. De exemplu, perfec\xc8\x9bionismul este un criteriu al TPOC \xc8\x99i un simptom al TOC dac\xc4\x83 implic\xc4\x83 nevoia de ordine, simetrie \xc8\x99i organizare. Adunarea \xc8\x99i p\xc4\x83strarea este de asemenea considerat\xc4\x83 at\xc3\xa2t o compulsie a TOC c\xc3\xa2t \xc8\x99i un criteriu pentru TPOC \xc3\xaen DSM-IV. Chiar dac\xc4\x83 TOC \xc8\x99i TPOC sunt tulbur\xc4\x83ri aparent separate, sunt leg\xc4\x83turi clare \xc3\xaentre cele dou\xc4\x83 \xc3\xaen ce prive\xc8\x99te anumite simptome._NEWLINE_\xc3\x8en ciuda asem\xc4\x83n\xc4\x83rilor dintre criteriile TPOC \xc8\x99i compulsiile constatate la TOC, exist\xc4\x83 diferen\xc8\x9be calitative \xc3\xaentre aceste tulbur\xc4\x83ri, mai ales \xc3\xaen privin\xc8\x9ba p\xc4\x83r\xc8\x9bii func\xc8\x9bionale a simptomelor. Spre deosebire de TPOC, TOC este descris\xc4\x83 prin obiceiuri \xc8\x99i obsesii invadatoare, stresante \xc8\x99i care consum\xc4\x83 timp, care au scopul de a reduce stresul legat de obsesii. Simptomele TOC sunt uneori v\xc4\x83zut ca egodistonice deoarece sunt experimentate ca ostile \xc8\x99i resping\xc4\x83toare persoanei. Prin urmare, este o mai mare anxietate mental\xc4\x83 asociat\xc4\x83 cu TOC. _NEWLINE_Din contra, simptomele manifestate de TPOC, de\xc8\x99i sunt repetitive, nu sunt legate de g\xc3\xa2nduri, imagini sau impulsuri resping\xc4\x83toare. Tr\xc4\x83s\xc4\x83turile \xc8\x99i comportamentele TPOC sunt cunoscute ca egosintonice, \xc3\xaentruc\xc3\xa2t oamenii cu aceast\xc4\x83 tublurare le v\xc4\x83d ca adecvate \xc8\x99i corecte. Pe de alt\xc4\x83 parte, tr\xc4\x83s\xc4\x83turile principale ce constau \xc3\xaen perfec\xc8\x9bionism \xc8\x99i rigiditate pot avea ca rezultat suferin\xc8\x9ba considerabil\xc4\x83 a individului cu TPOC ca consecin\xc8\x9b\xc4\x83 a nevoii asociate de control._NEWLINE_Un studiu din 2014 a g\xc4\x83sit o alt\xc4\x83 diferen\xc8\x9b\xc4\x83 dintre TPOC \xc8\x99i TOC: cei afecta\xc8\x9bi de TPOC, indiferent de prezen\xc8\x9ba TOC-ului comorbid, sunt mai rigizi \xc3\xaen comportament \xc8\x99i au mai mult\xc4\x83 gratifica\xc8\x9bie \xc3\xaent\xc3\xa2rziat\xc4\x83 dec\xc3\xa2t cei afecta\xc8\x9bi de TOC sau cei f\xc4\x83r\xc4\x83 tulbur\xc4\x83ri. Gratifica\xc8\x9bia \xc3\xaent\xc3\xa2rziat\xc4\x83 este o m\xc4\x83sur\xc4\x83 a controlului de sine; ea exprim\xc4\x83 capacitatea de a suprima impulsul de a urm\xc4\x83ri mai mult\xc4\x83 gratifica\xc8\x9bie imediat\xc4\x83 pentru a ob\xc8\x9bine mai multe r\xc4\x83spl\xc4\x83\xc8\x9bi \xc3\xaen viitor._NEWLINE_Studiile recente ce au utlizat criteriile DSM-IV au g\xc4\x83sit \xc3\xaen repetate r\xc3\xa2nduri mai mari rate de TPOC la persoanele cu TOC, fiind vorba de aproximativ \xc3\xaentre 23% \xc8\x99i 32% din persoanele cu TOC. Unele date sugereaz\xc4\x83 c\xc4\x83 ar putea fi specificitate \xc3\xaen leg\xc4\x83tura dintre TOC \xc8\x99i TPOC. Ratele de TPOC sunt \xc3\xaen mod consistent mai mari la persoanele cu TOC dec\xc3\xa2t la persoanele f\xc4\x83r\xc4\x83 tulbur\xc4\x83ri dac\xc4\x83 ne baz\xc4\x83m pe criteriile DSM-IV.\n_START_SECTION_\nSindromul Asperger\n_START_PARAGRAPH_\nExist\xc4\x83 suprapuneri \xc8\x99i asem\xc4\x83n\xc4\x83ri considerabile \xc3\xaentre sindromul Asperger \xc8\x99i TPOC, precum facerea de liste, aderarea rigid\xc4\x83 la reguli \xc8\x99i aspectele obsesive ale sindromului Asperger, de\xc8\x99i primele pot fi distinse de TPOC \xc3\xaen special \xc3\xaen privin\xc8\x9ba comportamentelor afective, abilit\xc4\x83\xc8\x9bilor sociale mai slabe, dificult\xc4\x83\xc8\x9bilor legate de teoria min\xc8\x9bii \xc8\x99i interese intelectuale intense e.g. abilitatea de a-\xc8\x99i reaminti fiecare aspect al unui hobby. Un studiu din 2009 ce a implicat persoanele adulte autiste a constatat c\xc4\x83 40% din cei diagnostica\xc8\x9bi cu sindromul Asperger au \xc3\xaendeplinit cererile de diagnostic pentru TPOC co-morbid.\n_START_SECTION_\nDepresia\n_START_PARAGRAPH_\nPersoanele cu TPOC adesea sunt \xc3\xaenclina\xc8\x9bi spre pesimism general \xc8\x99i/sau spre anumite forme de depresie. Acest fapt poate fi uneori at\xc3\xa2t de serios \xc3\xaenc\xc3\xa2t se ajunge la riscul de suicid. \xc3\x8entr-adev\xc4\x83r, un studiu sugereaz\xc4\x83 c\xc4\x83 tulbur\xc4\x83rile de personalitate sunt surs\xc4\x83 a morbidit\xc4\x83\xc8\x9bii psihiatrice. Ele pot cauza mai multe probleme de func\xc8\x9bionare dec\xc3\xa2t un episod depresiv major.\n_START_SECTION_\nCauze\n_START_PARAGRAPH_\nSe crede c\xc4\x83 cauza TPOC implic\xc4\x83 o combina\xc8\x9bie de factori genetici \xc8\x99i de mediu. Potrivit teoriei genetice, oamenii cu o form\xc4\x83 a genei DRD3 vor dezvolta probabil TPOC \xc8\x99i depresie, mai ales dac\xc4\x83 sunt b\xc4\x83rba\xc8\x9bi. Dar fenomenele genetice pot fi inactive p\xc3\xa2n\xc4\x83 sunt declan\xc8\x99ate de evenimente din via\xc8\x9ba celor predispu\xc8\x99i la TPOC. Printre aceste evenimente putem numit stiluri p\xc4\x83rinte\xc8\x99ti care constituie supra-implicare \xc8\x99i/sau supra-protec\xc8\x9bie, precum \xc8\x99i traume din copil\xc4\x83rie. Traumele care pot duce la TPOC pot constitui abuz fizic, emo\xc8\x9bional sau sexual sau alte traume psihologice. Potrivit teoriei de mediu, TPOC este un comportament \xc3\xaenv\xc4\x83\xc8\x9bat. Este nevoie ca cercet\xc4\x83rile viitoare s\xc4\x83 determine importan\xc8\x9ba corespunz\xc4\x83toare a factorilor genetici \xc8\x99i de mediu.\n_START_SECTION_\nCritic\xc4\x83\n_START_PARAGRAPH_\nDe c\xc3\xa2nd DSM-IV-TR a fost publicat \xc3\xaen 2000, unele studii au g\xc4\x83sit cusururi \xc3\xaen privin\xc8\x9ba acoperirii TPOC. Un studiu din 2004 a contestat utilitatea tuturor criteriilor cu excep\xc8\x9bia a trei: perfec\xc8\x9bionismul, rigiditatea \xc8\x99i \xc3\xaenc\xc4\x83p\xc4\x83\xc8\x9b\xc3\xa2narea, zg\xc3\xa2rcenia. Un studiu din 2007 a g\xc4\x83sit c\xc4\x83 TPOC este din punct de vedere etiologic distinct de tulbur\xc4\x83rile de personalitate evitant\xc4\x83 \xc8\x99i dependend\xc4\x83, suger\xc3\xa2nd c\xc4\x83 este incorect caracterizat\xc4\x83 ca tulburare de Cluster C.\n_START_SECTION_\nTratament\n_START_PARAGRAPH_\nTratamentul pentru TPOC include psihoterapia, terapia cognitiv comportamental\xc4\x83, terapia comportamental\xc4\x83 sau auto-ajutorul. Se pot prescrie medicamente. \xc3\x8en cadrul terapiei comportamentale, persoana cu TPOC discut\xc4\x83 cu psihoterapeutul c\xc4\x83i de a schimba compulsiile \xc3\xaen comportamente mai s\xc4\x83n\xc4\x83toase \xc8\x99i productive. Terapia cognitiv analitic\xc4\x83 este o form\xc4\x83 eficient\xc4\x83 de terapie comportamental\xc4\x83._NEWLINE_Tratamentul este complicat dac\xc4\x83 persoana nu accept\xc4\x83 c\xc4\x83 are TPOC sau crede c\xc4\x83 g\xc3\xa2ndurile sau comportamentele sale sunt \xc3\xaentr-un anumit sens corecte \xc8\x99i a\xc8\x99adar nu trebuie schimbate. \xc3\x8en general nu este recomandat s\xc4\x83 se utilizeze doar medicamente pentru aceast\xc4\x83 tulburare de personalitate. Inhibitorii selectivi de reasimilare aserotoninei (SSRI) pot fi utili al\xc4\x83turi de psihoterapie prin faptul c\xc4\x83 ajut\xc4\x83 persoana cu TPOC s\xc4\x83 se \xc3\xaempotmoleasc\xc4\x83 mai pu\xc8\x9bin \xc3\xaen detalii minore \xc8\x99i s\xc4\x83-\xc8\x99i amelioreze felul rigid de a fi._NEWLINE_Exist\xc4\x83 o probabilitate de trei ori mai mare ca persoanele cu TPOC s\xc4\x83 primeasc\xc4\x83 psihoterapie individual\xc4\x83 dec\xc3\xa2t persoanele cu tulburare depresiv\xc4\x83 major\xc4\x83. Aici sunt rate mai mari de utilizare a asisten\xc8\x9bei medicale primare. Nu sunt cunoscute studii controlate corespunz\xc4\x83tor cu privire la op\xc8\x9biunile de tratament pentru TPOC. Mai multe cercet\xc4\x83ri sunt necesare pentru a cerceta op\xc8\x9biuni mai bune de tratament.\n_START_SECTION_\nEpidemiologie\n_START_PARAGRAPH_\nEstim\xc4\x83rile cu privire la r\xc4\x83sp\xc3\xa2ndirea TPOC \xc3\xaen cadrul popula\xc8\x9biei generale se \xc3\xaentind de la 2.1% la 7.9%. Un studiu larg din Sua a constatat o rat\xc4\x83 de r\xc4\x83sp\xc3\xa2ndire de 7.9%, de unde reiese c\xc4\x83 ar fi cea mai obi\xc8\x99nuit\xc4\x83 tulburare de personalitate. B\xc4\x83rba\xc8\x9bii sunt diagnostica\xc8\x9bi cu TPOC de dou\xc4\x83 ori mai mult dec\xc3\xa2t femeile. Se poate manifesta la 8\xe2\x80\x939% din pacien\xc8\x9bii psihiatrici neinterna\xc8\x9bi.\n_START_SECTION_\nPsihanalitic\n_START_PARAGRAPH_\n\xc3\x8en 1908, Sigmund Freud a numit ceea este ast\xc4\x83zi cunoscut ca tulburare de personalitate anankastic\xc4\x83 sau obsesiv-compulsiv\xc4\x83 \xe2\x80\x9ecaracter memorator anal\xe2\x80\x9d. A identificat principalele tr\xc4\x83s\xc4\x83turi ale tipului de personalitate ca fiind o preocupare legat\xc4\x83 de ordine, parcimonie (economie) \xc8\x99i \xc3\xaend\xc4\x83r\xc4\x83tnicie (rigiditate \xc8\x99i \xc3\xaenc\xc4\x83p\xc4\x83\xc8\x9b\xc3\xa2nare). Conceptul st\xc4\x83 la baza teoriei sale a dezvolt\xc4\x83rii psihosexuale. _NEWLINE_TPOC a fost pentru prima dat\xc4\x83 inclus \xc3\xaen DSM-II, \xc3\xaen bun\xc4\x83 m\xc4\x83sur\xc4\x83 pe baza no\xc8\x9biunii lui Sigmund Freud de personalitate obsesiv\xc4\x83 sau stil de caracter anal-erotic caracterizat prin ordine, parcimonie \xc8\x99i \xc3\xaenc\xc4\x83p\xc4\x83\xc8\x9b\xc3\xa2nare._NEWLINE_Criteriile de diagnostic pentru TPOC au trecut prin schimb\xc4\x83ri considerabile cu fiecare modificare a DSM. De exemplu, DSM-IV a oprit utilizarea a dou\xc4\x83 criterii prezente \xc3\xaen DSM-III-R, limitarea exprim\xc4\x83rii afec\xc8\x9biunii \xc8\x99i indecizia, baza acestei schimb\xc4\x83ri constituind \xc3\xaen principal examin\xc4\x83rile literaturii empirice care a g\xc4\x83sit c\xc4\x83 aceste tr\xc4\x83s\xc4\x83turi nu con\xc8\x9bin consisten\xc8\x9b\xc4\x83 intern\xc4\x83._NEWLINE_De la \xc3\xaenceputul anilor 1990, cercet\xc4\x83ri \xc3\xaensemnate continu\xc4\x83 s\xc4\x83 descrie TPOC \xc8\x99i tr\xc4\x83s\xc4\x83turile ei principale, inclusiv tendin\xc8\x9ba ei de a se manifesta \xc3\xaen familii cu tulbur\xc4\x83ri de alimenta\xc8\x9bie \xc8\x99i chiar de a ap\xc4\x83rea \xc3\xaen copil\xc4\x83rie._NEWLINE_Potrivit DSM-IV, TPOC este clasificat ca tulburare de personalitate de 'Cluster C'. A existat o disput\xc4\x83 legat\xc4\x83 de categorizarea TPOC ca tulburare de personalitate de tip Axis II. S-a sus\xc8\x9binut c\xc4\x83 este mai specific pentru TPOC s\xc4\x83 se manifeste al\xc4\x83turi de tulbur\xc4\x83ri de spectru obsesiv-compulsiv precum TOC, tulburarea dismorfic\xc4\x83 corporal\xc4\x83, adunarea \xc8\x99i p\xc4\x83strare compulsiv\xc4\x83, tricotilomania, jupuirea compulsiv\xc4\x83a pielii, tulbur\xc4\x83ri legate de ticuri \xc8\x99i tulbur\xc4\x83ri de alimenta\xc8\x9bie._NEWLINE_De\xc8\x99i DSM-IV a \xc3\xaencercat s\xc4\x83 fac\xc4\x83 distinc\xc8\x9bie \xc3\xaentre TPOC \xc8\x99i TOC prin focalizare pe absen\xc8\x9ba obsesiilor \xc8\x99i compulsiilor la TPOC, tr\xc4\x83s\xc4\x83turile de personalitate  obsesiv-compulsive sunt u\xc8\x99or confundate cu concep\xc8\x9bii sau valori anormale despre care se consider\xc4\x83 c\xc4\x83 stau la baza TOC. Aspecte ale perfec\xc8\x9bionismului direc\xc8\x9bionat spre sine, precum convingerea c\xc4\x83 solu\xc8\x9bia perfect\xc4\x83 este l\xc4\x83udabil\xc4\x83, disconfortul \xc3\xaen cazul \xc3\xaen care se simte c\xc4\x83 treburile nu au fost f\xc4\x83cute \xc3\xaen totalitate \xc8\x99i \xc3\xaendoiala c\xc4\x83 ac\xc8\x9biunile cuiva au fost efectuate corect, au fost de asemenea propuse s\xc4\x83 fie considerate tr\xc4\x83s\xc4\x83turi de durat\xc4\x83 ale TOC._NEWLINE_\xc3\x8en plus, \xc3\xaen probele pe teren ale DSM-IV, majoritatea pacien\xc8\x9bilor cu TOC au relatat c\xc4\x83 nu sunt siguri dac\xc4\x83 simptomele lor obsesiv-compulsive sunt realmente ira\xc8\x9bionale."